tartuNLP/wikipedia-smugri-20251201 huggingface dataset:
Õnne Pillak

 
Õnne Pillak (sündinud 23. veebruaril 1983 Tallinnas) on Eesti poliitik, 2001. aastast Reformierakonna liige. Ta oli 27. jaanuarist 2021 Riigikogu XIV koosseisu ja on alates aprillist 2023 Riigikogu XV koosseisu liige. 
Hariduskäik.
Pillak on päris Tallinnast. 2002. aastal lõpetas ta Nõmme Gümnaasiumi. Seejärel on ta õppinud Estonian Business Schoolis avaliku halduse erialal (aastatel 2002–2006) ning ettevõtlus ja ärijuhtimist (aastatel 2014–2021), 2007–2013 õppis ta Tallinna Tehnikaülikooli Kuressaare Kolledžis väikeettevõtluse erialal.
Töö.
Alates 2021. aastast on Õnne Pillak Riigikogu liige, kus ta aprillist 2023 kuni juuli 2024 oli sotsiaalkomisjoni esimees. Alates 23. juulist 2024 on ta Riigikogu Reformierakonna fraktsiooni esimees.
Varem on Pillak töötanud Nõmme Linnaosa Valitsuses konsultandina ja Tallinna abilinnapea nõunikuna. Aastatel 2006–2011 töötas ta Riigikogu Reformierakonna fraktsiooni nõunikuna ja sekretariaadijuhina. Samuti on ta töötanud kultuuriministri nõunikuna ja Riigikogu aseesimehe Siim Kallase nõunikuna.
Aastatel 2009–2021 oli Pillak Tallinna Linnavolikogu liige ja ühtlasi volikogu Reformierakonna fraktsiooni esimees ja aseesimees. Tallinna Linnavolikogus tegelas ta peamisel kodukoha (Nõmme ja Mustamäe) ja lastega peresid puudutavate teemadega. Ta on olnud Pääsküla ja Harku rabade kaitse alla võtmise üks eestkõneleja ja on Tallinna perepesade loomise üks initsiaator. Lisaks on tema eestvedamisel taastatud erahuvikoolide toetamine pealinnas, tõstetud mitmike sünnitoetust ja suurendatud lasteaedade hoovialade välisvalgustuse investeeringuid ja kiirendatud hoovialade välisvalgustuse korda tegemist. 
Pillak on ka Nõmme Gümnaasiumi muusikafondi asutaja- ja juhatuse liige. 
Poliitiline tegevus.
Pillak kuulub Reformierakonna Tallinna piirkonna juhatusse ja on Reformierakonna Nõmme piirkonna esimees.
Pillak kandideeris 2019. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 379 häält. Temast sai Riigikogu liige 27. jaanuaril 2021 seoses Riigikogu liikme Andres Sutti nimetamisega ettevõtlus- ja infotehnoloogiaministriks.
2023. aasta Riigikogu valimistel kogus Pillak valimisringkonnas nr 3 (Tallinna Mustamäe ja Nõmme linnaosad) 542 häält ning pääses Riigikogusse asendusliikmena.
Isiklikku.
Pillakul on kaksikutest poeg ja tütar. Tema hobid on lugemine, filmikunst ja tervisesport.
Alice Oswald

Alice Priscilla Lyle Oswald (abielueelne nimi Keen; sündinud 1966) on inglise luuletaja. Alates 1. oktoobrist 2019 on ta Oxfordi ülikooli poeesiaprofessor.
Alice Oswald õppis klassikalist filoloogiat Oxfordi ülikoolis.
Patriarhaadi hoone (Belgrad)

Patriarhaadi hoone (serbia keeles Зграда Патријаршије "Zgrada Patrijaršije") on Serbia Õigeusu Kiriku ja selle patriarhi keskus Serbia pealinnas Belgradis. Serbia-Bütsantsi stiilis 1935. aastal ehitatud hoone asub üle Kneza Sime Markovića tänava Püha Peaingel Miikaeli katedraali vastas.
Kadri Põlendik

Kadri Põlendik (sündinud 19. aprillil 1988) on Eesti ajakirjanik.
Ta on 2007. aastal lõpetanud Tallinna Ühisgümnaasiumi. Põhikooli lõpetas Harjumaal Lool. Tema ema Erika Põlendik on tantsupeo üldjuht.
Aastatel 2012–2018 töötas ajalehes Äripäev ajakirjanikuna.
2018. aastast töötab ta Eesti Rahvusringhäälingus raadiouudiste vastutava toimetajana, samuti juhib ta Vikerraadio hommikuprogrammi "Vikerhommik".
Biograafiad (Bo)

Biograafiad (Bo) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Bo".
Lewin Kłodzki

Lewin Kłodzki (saksa keeles "Lewin", tšehhi keeles "Levín") on küla Poolas Alam-Sileesia vojevoodkonnas Kłodzko maakonnas, Lewin Kłodzki valla halduskeskus.
Asulat on esmamainitud 1213. aastal, linnaõigused sai enne 1345. aastat. Lewin Kłodzki kaotas linnaõigused 1945. aastal.
Anders Nygren

 
Anders Theodor Samuel Nygren (15. november 1890 Göteborg – 20. oktoober 1978 Lund) oli rootsi luterlik teoloog ja vaimulik, Lundi Ülikooli süstemaatilise teoloogia professor 1924. aastast, Rootsi Kiriku Lundi piiskop 1949–1958. Tema peoteos on "Eros och Agape" (1930, 1936). 
Nygren ja Gustaf Aulén kuulusid Lundi teoloogiaks nimetatavasse koolkonda.
Michael Mmoh

Michael Mmoh (sündinud 10. jaanuar 1998 Ar-Riyāḑis) on Ameerika Ühendriikide tennisist. 
Ta on võitnud 2021. aasta veebruari seisuga viis ATP Challengeri turniiri.
Mmohi vanemad on Nigeeria ja Iiri päritolu.
Lars Bo

Lars Bo Jørgensen (29. mai 1924 Kolding – 21. oktoober 1999 Pariis) oli taani kunstnik ja kirjanik. 
Ta on tuntud oma sürrealistlike graafikateoste poolest ja Hans Christian Anderseni "Lumekuninganna" (1967), "Väike merineitsi" (1977) jt muinasjuttude illustraatorina.
Lars Bo töötas P. Rostrup Bøyeseni juhendamisel aastatel 1939–1940 Taani Riiklikus Kunstimuuseumis (Statens Museum for Kunst) ning seejärel õppis aastail 1941–1943 Taani Disainikoolis (Danmarks Designskole). Pärast õpinguid reisis Euroopas. Aastast 1947 kuni surmani 1999 elas ja töötas Pariisis.
Pariisis, aastatel 1948–1950, töötas ta Johnny Friedläenderi ja Albert Floconsi graafikastuudios. Hiljem töötas mõnda aega nädalalehe Le Monde juures.
Lars Bo kirjutas romaani "Det vidunderlige hus i Paris".
Lars Bo suri Pariisis 21. oktoobril 1999, olles 75-aastane. Ta on maetud Père Lachaise'i kalmistule.
Urmas Arike

Urmas Arike (31. mai 1952 Tallinn – 2. aprill 2025 Tallinn) oli eesti arhitekt.
Ta lõpetas 1970. aastal Tallinna 1. Keskkooli ning õppis aastatel 1970–1975 Eesti Riiklikus Kunstiinstituudis, mille lõpetas arhitektina.
Ta töötas aastatel 1975–1991 Vabariiklikus Restaureerimisvalitsuses ja selle järglasasutustes (Kultuurimälestiste Riiklik Projekteerimise Instituut, Eesti Ehitusmälestised).
Isiklikku.
Tema ema oli sisearhitekt Linda Arike.
Biograafiad (Pr)

Biograafiad (Pr) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Pr".
Kultuurišokk

 
Kultuurišokk on kogemus, mida inimene võib tunda, kui reisib või kolib enda omast erinevasse kultuurikeskkonda. Inimene võib kogeda isiklikku meelesegadust, mis tuleneb võõrastavast eluviisist, sotsiaalsetest raskustest või uuele elukorraldusele üleminekust. Kultuurišoki üks levinumaid põhjuseid on võõrkeskkond. Kultuurišokki võib kirjeldada neljas faasis: mesinädalad, läbirääkimised, kohanemine ja vastuvõtmine. Selle tekkimist on raske ära hoida, kuna kultuurikontrastid mõjutavad üksikisikuid väga erinevalt.
Levinumad probleemid on teabeväsimus, keelebarjäär, vanusevahe, tehnoloogiline lõhe, oskuste vähesus/paljusus, töötus/ületöötamine, koduigatsus, reageerimisvõime.
The Supremes

The Supremes oli USA naisansambel. See oli üks edukamaid Motown Recordsi plaadifirma alla kuulunud esinejatest 1960. aastatel.
See asutati 1959. aastal Detroitis nime The Primettes all. Selle asutajaliikmed olid Florence Ballard, Mary Wilson, Diana Ross ja Betty McGlown. Aastal 1960 asendas Barbara Martin McGlowni. Järgmisel aastal sõlmis ansambel nime The Supremes all plaadilepingu Motowniga. Martin lahkus ansamblist 1962. aasta alguses, misjärel esinesid Ross, Ballard ja Wilson triona.
Ansambli tippajal, 1960. aastate keskel võistles The Supremes ülemaailmse populaarsuse eest The Beatlesiga. 1966. aasta 22. oktoobril tõusis The Supremesi album "The Supremes A' Go-Go" USA plaadimüügi edetabelis Billboard 200, olles sellega esimene album naisansamblilt, mis esikohale on jõudnud. The Supremes on USA läbi aegade kõige edukam vokaalansambel 12 esikohasingliga edetabelis Billboard Hot 100. The Supremesi tuntumate hittide hulka kuuluvad muuhulgas "Where Did Our Love Go", "Baby Love", "Stop! In the Name of Love" (kõik 1964), "You Can't Hurry Love" ja "You Keep Me Hangin' On" (mõlemad 1966). Suurema osa ansambli hittides kirjutas ja produtseeris Motowni tähtsaim laulukirjutamise ja produtseerimise meeskond Holland–Dozier–Holland.
1960. aastate keskel, mil ansambel oli oma edu tipus, oli selle solistiks Ross. 1967. aastal andis Motowni president Berry Gordy ansambli nimeks Diana Ross &amp; the Supremes ja asendas Ballardi Cindy Birdsongiga. Ross lahkus 1970. aastal, et alustada soolokarjääri ja tema asemele tuli Jean Terrell ning ansambel sai tagasi nimeks The Supremes. Pärast 1972. aastat muutus ansambli kollektiiv sageli ning 1970. aastate keskel liitusid sellega Lynda Laurence, Scherrie Payne ja Susaye Greene. The Supremes läks laiali 1977. aastal pärast 18 tegutsemisaastat.
1988. aastal võeti ansambli tuntuim koosseis (Ballard, Ross, Wilson) Rock'n'rolli Kuulsuste Halli liikmeks.
The Supremesi edulool põhineb Broadway muusikal "Dreamgirls" ja 2006. aasta Bill Condoni muusikaline draamafilm "Dreamgirls". Film kandideeris Oscarile kuues kategoorias, võites neist kahes.
Salzachöfen

Salzachöfen on kitsas kanjon Põhja-Lubjakivialpides Austria Salzburgi liidumaal. Lõhe on Salzachi jõe tekitatud, kui see Hageni ja Tenneni mägede vahelt läbi lõikab. Luegi kuru pakub marsruuti piki Salzachi jõge üle Salzachöfeni. Mõisteid Luegi kuru ja Salzachöfen kasutatakse mõnikord kogu kanjoni tähistamiseks vaheldumisi.
Kohta peetakse Austria loodusmälestiseks.
Salzachi jõe lähe on Kesk-Ida-Alpides ja see voolab läbi laia oru itta, enne kui pöörab põhja Berchtesgadeni Alpide suunas. Siin lõikab Salzach Hageni mägede (läänes) ja Tenneni mägede (idas) vahele kitsa oru ning lõpeb sügavalt sisselõigatud Salzachöfeniga. Kanjon oru kitsaimas kohas asub S-käänakul, kus Salzach voolab lühidalt itta, enne kui suundub läände ja voolab siis jälle põhja. Sellest punktist põhja poole voolab Salzach peamiselt läbi madalate orgude. Salzachöfen asub Halleini ringkonnas Golling an der Salzachist vahetult lõunas.
Juurdepääs.
Salzachöfen on turismiobjekt ja sinna pääseb mööda treppi ja rada maanteelt B159. Seal on "zipline", mis ületab kanjoni suvekuudel.
Kärestikusõit on populaarne tegevus kuristiku kaudu, kuigi veed võivad olla reetlikud ja surmavad. Adolf Anderle põlvnemist Salzachöfenist 1931. aastal peetakse kärestikusõidu sünniks.
Kai Kukk

Kai Kukk (18. november 1941 – 13. märts 2011) oli eesti haridustegelane, puuetega laste kaasava hariduse edendaja.
Ta töötas Tartu Riikliku Ülikooli füüsikaosakonnas, hiljem 
Tallinna Kaugõppekeskkoolis õppealajuhatajana.
1990. aastate keskpaigast oli ta Haridusministeeriumi kutsehariduse osakonna peaekspert, hiljem Haridus- ja teadusministeeriumi hariduslike erivajaduste nõunik.
Isiklikku.
Ta oli abielus võrkpallur Kalle Kukkega. Tema isa oli üliõpilas- ja majandustegelane Alfred Tanimäe, tema ema oli õpetaja Liidia Tanimäe. Tema õde oli pediaater Tiina Talvik. 
Ta on maetud Pärnamäe kalmistule.
Hoher Göll

 Hoher Göll on mägi Berchtesgadeni Alpides. See on Gölli massiivi kõrgeim tipp, mis ulatub üle Saksamaa Baieri liidumaa ja Austria Salzburgi liidumaa vahelise piiri.
Berchtesgadeni lähedal Obersalzbergi kohal kõrgub Hoher Gölli massiiv. See asub läänes Königssee ja Königsseer Ache vahel, idas Watzmanni ja Tennengau piirkonna Salzachi oru vastas. Naabertipud on Hohes Brett, Jenner ja Kehlsteini kannus koos kuulsa Kehlsteinhausiga, mis on Hoher Gölliga ühendatud Mannlgrati seljandiku kaudu.
Ronimine.
Esimese dokumenteeritud tipputõusu tegi 1800. aastal ordinand Valentin Stanič Bodrežist Görz ja Gradiscas, kes õppis sel ajal Salzburgi Ülikoolis teoloogiat ja oli ka Watzmanni tippu roninud.
Sellesse tippu viivad mitmesugused marsruudid, ulatudes UIAA I raskuskategooriast Klettersteigilt üles Mannlgrati seljandikule UIAA VIII raskuskategooriani lääneküljelt üles. Kehlsteinhaus asub Saksamaa poolel kõrgusel 1834 m. Rada viib sealt Mannlgratile, mis on kergeim tee tippu.
Teine populaarne Hoher Gölli edasi-tagasi tõus on Purtschellerhausi mägihütist üles tippu ja alla Stahl-Hausini.
Palazzo del Quirinale

Kvirinaali palee on Itaalias Roomas samanimelisel künkal (ladina keeles "collis Quirinālis") asuv ajalooline ehitis.
Paavst Gregorius XIII tellimusel valminud palee on olnud XXI sajandi kolmanda kümnendi alguse seisuga ametlikuks residentsiks 30 paavstile, neljale kuningale ja 12-le presidendile.
Dreamgirls

"Dreamgirls" on Broadway muusikal, mille aluseks on ansambli The Supremes edulugu.
Muusikali helilooja on Henry Krieger ja libretist Tom Eyen.
"Dreamgirls" oli esimest korda Broadway laval 1981. aasta detsembris. Tony auhindade jagamisel oli muusikal nomineeritud 13 auhinnale ning võitis neist kuus.
Muusikali põhjal valmis 2006. aastal Bill Condoni muusikaline draamafilm "Dreamgirls".
Mary Wilson

Mary Wilson (6. märts 1944 Greenville – 8. veebruar 2021 Henderson) oli Ameerika Ühendriikide laulja.
Mary Wilson oli 12 singliga Billboardi edetabeli esikohal olnud ansambli The Supremes asutajaliige ja tegev kuni bändi laialiminekuni 1977. aastal. Pärast seda tegi ta soolokarjääri, mis ei olnud nii edukas. Temalt ilmus kaks soolo stuudioalbumit: "Mary Wilson" (1979) ja "Walk the Line" (1992).
Aastal 1986 ilmus tema autobiograafia "".
Goraanid

Goraanid on slaavimoslemite rahvus, kes asustavad Gora piirkonda peamiselt Kosovos, vähem Albaanias ja Põhja-Makedoonias. Rahvaarvu hinnatakse ligikaudu 60 000 inimesele, kes räägivad lõunaslaavi murret "goranskit" ning usutunnistuselt on suuresti sunniidid.
Etnonüüm "goranci" tähendab mägilasi, keda harvem kutsutakse makedoonia moslemiteks.
Luegi kuru

Luegi kuru on mäekuru või kitsaskoht Salzachöfeni kohal Austria Salzburgi liidumaal. Kuru on Tenneni mägede lääneservas ja on u 100 m Salzachi jõe kohal, kus Salzachöfen on selle kitsamais kohas. Mõisteid Luegi kuru ja Salzachöfen kasutatakse mõnikord kogu kanjoni tähistamiseks vaheldumisi. Luegi kuru, pakkudes looduslikku ligipääsu läbi kitsa lõhe, oli ajalooliselt üks peamisi teid üle Põhja-Lubjakivialpide.
Põhja-Lubjakivialpid on Kesk-Ida-Alpide põhjapoolne paralleelne alammäestik. Berchtesgadeni Alpid, mis on nende mägede osa, moodustavad piirkonnas põhja-lõunasuunalisele liiklusele tõkke. Salzachi jõgi on uuristanud sügava oru läbi mägede, mis kulmineerub Salzachöfenis. Seal muutuvad Salzachi kaldad läbipääsmatuks ja jõe idaserva järgiv tee tõuseb sadakond meetrit jõest kõrgemale, et vältida selle kõige reeturlikumat lõiku, enne kui laskutakse tagasi jõeni. Selle tee kõrgeim punkt on traditsiooniliselt tuntud kui Luegi kuru.
Luegi kuru asub Halleini ringkonnas u 3 km Golling an der Salzachist lõunas. Luegi kuru ületab maantee B159 (Salzachtal Straße), kuna see järgib Salzachi jõge. Maantee tõuseb kõrgusele 552 m ja siseneb 150 m pikkusse tunnelisse paralleelselt Salzachöfeni kitsaima kohaga. Hotell asub praegu kuru kõrgusel tunneli kohal. Nii Tauern Autobahn kui ka Salzburgi–Tirooli raudtee, kuigi järgides suuresti Salzachi orgu, mööduvad kitsast Luegi kurust paralleelsete tunnelite kaudu Hageni mägede all Salzachi vastasküljel.
Ajalugu.
Luegi kuru ja ümbritsevat Salzachi orgu on transporditeena kasutatud eelajaloolistest aegadest saati. Kuru ületas antiikajal Rooma tee.
Keskajal püstitati kuru kõrgusele tollipääsud, et koguda pudelikaela läbivatelt reisijatelt ja kaupmeestelt teemakse. Esimesed ülestähendused tollipääsust pärinevad 1160. aastast koos korduvate mainimistega kuni Napoleoni aegadeni. Enamik tollipääsuga seotud ehitisi lammutati 1930. aastatel.
1970. aastateks oli liiklus läbi Luegi kuru jõudnud puhkusekuudel ummikute tasemele, kuna see asus Gastarbeiterroutel, mida kasutasid võõrtöölised Balkani poolsaarelt. 1974. aastal valminud A10-kiirtee leevendas ülekoormust üle Luegi kuru, möödudes kurust täielikult ja vähendades selle tähtsust transporditeena.
Mai tänav (Pärnu)

Mai tänav on tänav Pärnus Mai linnaosas.
Mai tänav algab A. H. Tammsaare puiestee ja Suur-Kuke tänava ristmikult ning suundub kagusse. Tänav lõpeb Raja ja Merimetsa tänava ristumispaigas. Mai tänavaga ristub veel Luule (vasakult), Laine (vasakult), Ravi (vasakult) ja Papiniidu tänavaga.
Tänav on ligikaudu 1,7 km pikk.
Nimi.
Tänav oli algselt Suur-Kuke tänava pikendus, kuid seoses Mai elamurajooni ehitusega 1970. aastatel anti tänavale nimeks 9. Mai tänav. 26. juulil 1991 nimetati tänav ümber Mai tänavaks.
Patrizio Bianchi

Patrizio Bianchi (sündinud 28. mail 1952 Copparos) on Itaalia poliitik. 
Ta on alates 13. veebruarist 2021 Itaalia haridusminister.
Gosaukamm

Gosaukamm on Austria mäeahelik Põhja-Lubjakivialpide Dachsteini mäestikus. Ehkki ahelik on suhteliselt lühikese pikkusega, moodustab see Gosau orus ja linnas suurejoonelise tausta. Selle kõrgeim punkt ulatub 2458 m kõrgusele.
Gosaukammi peamine seljandik moodustab piiri Austria liidumaade Salzburgi ja Ülem-Austria vahel. Osa "Dachsteini massiivist" asub Hoher Dachsteini tipust loodes ja moodustab osa UNESCO maailmapärandi nimistusse kuuluvast Hallstatt-Dachstein / Salzkammerguti kultuurmaastikust. Vorderer Gosausee asub selle jalamil piki põhjakülge. Seljandik koosneb paljudest tippudest, neist kõrgeim on Große Bischofsmütze (2458 m).
Tähtsamad tipud.
Liikudes piki seljandikku loodest kagu suunas, mõned tähtsamad tipud on:
Liu Shaoqi

Liu Shaoqi (traditsioonilises hiina kirjas 劉少奇; lihtsustatud hiina kirjas 刘少奇; "pinyin"'is "Liú Shàoqí"; 24. november 1898 – 12. november 1969) oli hiina revolutsionäär ning Hiina Rahvavabariigi partei- ja riigitegelane.
Liu Shaoqi oli pärit jõuka talupoja perekonnast. 1921. aastal astus ta Hiina Kommunistlikku Parteisse. Samal aastal asus ta Moskvas õppima Ida Töörahva Kommunistlikus Ülikoolis. 1922. aastal pöördus ta Hiinasse tagasi ja hakkas organiseerima töölisliikumist. 1925. aastal sai ta vastasutatud Ülehiinalise Tööföderatsiooni esimeseks esimeheks. 1927. aastal valiti ta Hiina Kommunistliku Partei Keskkomitee liikmeks, 1931. aastal sai ta Poliitbüroo liikmeks. Liu Shaoqi osales Pikal marsil (1934–1935) ja tegutses nii kommunistide baasis Yananis kui ka kommunistide võimule mitte alluvatel aladel. 1939. aastal avaldas ta brošüüri "Kuidas olla hea kommunist".
Pärast Hiina Rahvavabariigi loomist 1949. aastal asus Liu Shaoqi juhtima Hiina majanduse ümberkorraldamist Nõukogude mudeli järgi. Kui Mao Zedong alustas 1958. aastal Suurt hüpet, andis Liu Shaoqi sellele oma täieliku toetuse. Pärast Suure hüppe läbikukkumist astus Mao Zedong Hiina Rahvavabariigi esimehe kohalt tagasi. Tema ametijärglaseks sai Liu Shaoqi, kes asus juhtima Hiina majanduse reforme.
27. aprillist 1959 kuni 31. oktoobrini 1968 oli Liu Shaoqi Hiina Rahvavabariigi esimees.
Kultuurirevolutsiooni ajal langes Liu Shaoqi terava kriitika alla, alates 1967. aastast oli ta koduarestis. 1968. aasta oktoobris vabastati ta kõigist ametitest ja heideti Hiina Kommunistlikust Parteist välja. Seejärel Liu Shaoqi arreteeriti ja ta suri vangla haiglas.
Hiina Kommunistlik Partei rehabiliteeris Liu Shaoqi postuumselt 1980. aasta veebruaris.
BMW N54

BMW N54 on reasasetusega kuuesilindriline kahe turboga bensiinimootor, mida toodeti aastatel 2006–2016.
Esmakordselt tutvustati N54 2006. aasta Genfi autonäitusel ning esimene BMW mudel, mis N54-ga varustati, oli 3. seeria E90 kerega 335i.
Kuna N54 baseerub vanemal mootorimudelil M54, on sellel veel alumiiniumsulamist mootoriplokk ja alumiiniumsulamist plokikaas.
Viimane BMW mudel, mis varustati N54-ga oli E89 kerega Z4 rotster, mida toodeti kuni 2016. aastani.
Sellest mootorist sportlikku BMW M versiooni ei valmistatud, küll aga kasutati N54 võimsaimaid versioone 1. seeria M Coupe (250 kW) ja 335is (240 kW) juures.
Andy Delort

Andy Delort (sündinud 9. oktoobril 1991 Sète'is) on Prantsusmaal sündinud Alžeeria jalgpallur, kes mängib ründajana Prantsusmaa kõrgliiga klubis Nantes ja Alžeeria jalgpallikoondises.
2009. aastal debüteeris ta Prantsusmaa esiliigas Nîmes Olympique'i meeskonnas. 2010. aastal liitus ta Ajaccioga. Hooaja 2011–12 esimeses pooles mängis ta Ajaccioga Prantsusmaa esiliigas. Hooaja 2011–12 teises pooles mängis ta laenul esiliigas Metzis.
2013. aasta suvel siirdus Delort Prantsusmaa esiliiga klubisse Tours. Hooajal 2013–14 lõi ta Prantsusmaa esiliigas 24 väravat ning oli Mathieu Duhameli kõrval liiga suurim väravakütt. Lisaks valiti Delort sel hooajal Prantsusmaa esiliiga sümboolsesse koosseisu.
2014. aasta suvel sõlmis ta lepingu Inglismaa esiliiga klubiga Wigan Athletic, kuid Inglismaal oli tal raskusi kohanemisega ning hooaja 2014–15 teises pooles naasis ta laenule Tours'i. Hooajal 2015–2016 mängis ta Prantsusmaa kõrgliigas Caeni ridades, lüües 12 väravat.
2016. aasta septembris liitus ta Mehhiko kõrgliiga klubiga Tigres UANL, kus ta asus mängima koos André-Pierre Gignaciga. 14 liigamänguga jäi Delorti arvele kolm väravat.
2017. aasta jaanuaris naasis Delort Prantsusmaa kõrgliigasse, sõlmides nelja-aastase lepingu Toulouse'iga. 2018. aasta juulis suundus ta laenule Montpellieri. Hooajal 2018–19 lõi ta Prantsusmaa kõrgliigas 14 väravat ja 2019. aasta juunis sõlmis ta klubiga püsiva lepingu. Hooajal 2020–21 lõi ta Prantsusmaa kõrgliigas 15 väravat. 2021. aasta augustis sõlmis ta nelja-aastase lepingu Nice'iga.
2009. aastal mängis Delort Prantsusmaa rannajalgpallikoondises. Kuna ta on ema poolt Alžeeria päritolu, avaldas ta 2019. aasta aprillis soovi hakata mängima Alžeeria koondises. Alžeeria koondises tegi ta debüüdi 16. juunil 2019 sõprusmängus Mali vastu ja lõi Alžeeria 3:2 võiduga lõppenud mängus Alžeeria võiduvärava. Samal aastal võitis ta Alžeeria koondisega Aafrika rahvaste karikavõistlused.
Nemanja Gudelj

Nemanja Gudelj (serbia kirillitsas: Немања Гудељ; sündinud 16. novembril 1991 Belgradis) on Serbia jalgpallur, kes mängib poolkaitsjana Hispaania kõrgliiga klubis Sevilla ja Serbia jalgpallikoondises.
Ta alustas klubikarjääri Hollandi klubis NAC Breda, mille noorteakadeemiaga liitus ta 2001. aastal. Klubi põhimeeskonnas debüteeris ta Hollandi kõrgliigas 2010. aastal.
Aastatel 2013–2015 mängis ta Hollandi kõrgliigas AZ Alkmaari ja 2015–2017 Amsterdami Ajaxi ridades.
2017. aastal siirdus ta Hiina kõrgliigasse, mängides esmalt Tianjin TEDA-s ja seejärel Guangzhou Evergrande'is. Hooajal 2018–19 mängis ta laenul Portugali kõrgliiga klubis Lissaboni Sporting.
2019. aasta juulis sõlmis ta lepingu Sevillaga.
Serbia jalgpallikoondises debüteeris Gudelj 5. märtsil 2014 sõprusmängus Iirimaa vastu. Koondisekarjääri esimese värava lõi ta sama aasta 18. novembril sõprusmängus Kreeka vastu.
Sergi Gómez

Sergi Gómez Solà (sündinud 28. märtsil 1992 Arenys de Maris) on Hispaania jalgpallur, kes mängib keskkaitsjana Hispaania kõrgliiga klubis Espanyol.
Ta alustas klubikarjääri FC Barcelonas, mille noorteakadeemias hakkas mängima 2006. aastal. Aastatel 2010–2014 mängis ta Barcelona reservmeeskonnas Hispaania tugevuselt kolmandas liigas. 2010. aasta augustis mängis Gómez Barcelona põhimeeskonnas Hispaania superkarika finaali esimeses kohtumises. Kui esimeses mängus kaotati Sevillale 1:3, siis teises mängus võideti koguni 4:0 ning võideti üldskooriga 5:4 Hispaania karikas, kuid teises kohtumises Gómez koosseisu ei kuulunud.
Aastatel 2014–2018 mängis Gómez Hispaania kõrgliigas Celta de Vigo ridades. 2018. aasta juulis sõlmis ta nelja-aastase lepingu Sevillaga. 2021. aasta juulis sõlmis ta kolmeaastase lepingu 
2009. aastal võitis Gómez Hispaania kuni 17-aastaste koondisega noorte maailmameistrivõistlustel pronksmedali. 2011. aasta tuli ta Hispaania kuni 21-aastaste koondisega omavanuste Euroopa meistriks. 2014. aastal debüteeris ta Kataloonia jalgpallikoondises.
Prochlorococcus

Prochlorococcus on tsüanobakterite perekond, mille esindajad on 0,5–0,7 µm pikkuse läbimõõduga organismid. Teadaolevalt on nad kõige väiksemad fotosünteesi teostavad organismid planeedil Maal (kui anoksügeenne fotosüntees välja jätta).
Pisikhõljumi hulka kuuluv bakter "Prochlorococcus" on arvatavasti ka kõige arvukam fotosünteesiv organism planeedil. Samuti arvatakse, et see pisibakter moodustab suurima osa autotroofidest lähtuva toiduahela algusest ookeanides, olles nii ka kogu ökosüsteemi tähtsaks osaks. "Prochlorococcus" bakterite fotosünteesitud hapniku kogus arvatakse olevat märkimisväärselt suur.
Tema fotosünteesiks tarvilikud valgust neelavad pigmendid klorofüll a2 ja b2 on võrreldes teiste fotosünteesi teostavate organismide klorofülli molekulidega ebaharilikud.
Kui eukarüootsetel vetikatel on umbes 10 000 geeni, siis prokarüootsel bakteril "Prochlorococcus" on genoomi suuruseks umbes 2000 geeni.
Sellel bakteril on palju varieerunud vorme. Ühed on kohastunud eluks rohkem ookeani pindmise kihi jaoks, teiste elupaik on sügavamal jne.
"Prochlorococcus"`te rakumembraan ei koosne fosfolipiididest nagu enamus teiste organismide rakkude membraanid vaid sulfolipiididest – molekulidest, kus tähtis roll on väävli aatomil.
Kuigi väikeste fotosünteesivate bakterite kohta oli teateid ka varem, loetakse tsüanobakterite perekonna "Prochlorococcus" avastajaks Sallie W. Chisholm koos Robert J. Olsoni ja teiste kolleegidega. Bakterid leiti 1986. aastal Sargasso merest.
Moslemislaavlased

Moslemislaavlased on slaavlastest koosnev rahvusrühm, kes järgivad usutunnistusena islamit. Terminit kasutatakse kõige sagedamini Balkani riikide uurimisel. Enamik slaavi moslemeid elab tänapäeval Bosnia ja Hertsegoviinas, Lõuna-Serbias, Põhja-Makedoonias ja Edela-Bulgaarias.
Marsi väljak (Pariis)

Marsi väljak (prantsuse keeles "Champ de Mars") on Prantsusmaa pealinnas Pariisis asuv piklik avalik roheala, mis paikneb VII linnaosas Eiffeli torni ja École Militaire'i vahel. Park on saanud austusavaldusena Vana-Rooma sõjajumalale Marsile nime Roomas asunud Campus Martiuse („Marsi välja“) järgi. Nimi vihjab asjaolule, et tänase väljaku muruplatse kasutasid prantsuse sõjaväelased varem harjutus- ja marssimiskohtadena.
Hallstatt

Hallstatt on vald ("Marktgemeinde") Austrias Ülem-Austria liidumaal Gmundeni ringkonnas. Vald asub Salzkammerguti piirkonnas, Salzburgi ja Grazi linnasid ühendaval riigimaanteel, Hallstätteri järve edelakalda ja Hoher Dachsteini järskude nõlvade vahel.
Valla külastajate arv asus plahvatuslikult kasvama pärast seda, kui hakkasid liikuma jutud, et see on animafilmi "Lumekuninganna ja igavene talv" Arendelle'i küla prototüüp. Esmalt hakkasid seda külastama filmituristid ja seejärel suurenes piltpostkaardiliku välimuse tõttu ka tavaturistide arv. Nüüdseks on vald hakanud turistide hulka piirama.
Marie-Pierre Kœnig

Marie-Pierre Kœnig (10. oktoober 1898 – 2. september 1970) oli Prantsusmaa sõjaväelane ja poliitik, kes sai postuumselt Prantsusmaa marssali auastme.
Sõjaväekarjäär.
Kœnig osales esimeses maailmasõjas. Pärast sõda jätkas sõjaväeteenistust. Juunis 1940 kohe pärast Prantsusmaa okupeerimist Natsi-Saksamaa poolt liitus ta Londonis Vaba Prantsusmaaga. Ta sõdis Vaba Prantsusmaa vägedes 1942. aastal Erwin Rommeli Aafrika korpuse vastu Põhja-Aafrikas. 
1944. aastal juhatas ta Prantsuse sisevägesid (FFI). 21. augustil 1944 määrati ta Pariisi sõjakuberneriks. 24. aprillil 1945 vahistas ta Šveitsi piiril marssal Pétaini. 
Aastatel 1945–1949 oli Kœnig Prantsuse okupatsioonitsooni Saksamaal sõjakuberner ja ühtlasi Prantsuse okupatsioonivägede Saksamaal ülemjuhataja.
Poliitik.
Kœnig tegutses 1950.–1960. aastatel poliitikuna. Ta oli 1951–1958 Prantsusmaa Rahvuskogu liige. Lühikest aega (juuni–august 1954 ja veebruar–oktoober 1955) oli ta Prantsusmaa relvajõudude minister.
Marie-Pierre Kœnig suri septembris 1970 ja maeti Pariisis Montmartre'i kalmistule. 1984. aastal, president François Mitterrandi ametiajal, anti talle postuumselt Prantsusmaa marssali auaste.
Hallstatti järv

Hallstatti järv (saksa keeles "Hallstätter See") on järv Austrias Salzkammerguti piirkonnas. Ta on nimetatud Hallstatti valla järgi. Järve läbib Trauni jõgi.
Philippe Leclerc de Hauteclocque

Philippe François Marie Leclerc de Hauteclocque (hääldus "fi'lip fran'soa mari lö'kleer dö o'ut'öklok") (sünninimi Philippe François Marie de Hauteclocque; 22. november 1902 Belloy-Saint-Léonard, Somme'i departemang – 28. november 1947 Béchar, Prantsuse Alžeeria) oli Prantsusmaa sõjaväelane, kes sai postuumselt Prantsusmaa marssali auastme.
Sõjaväekarjäär.
Philippe Leclerc de Hauteclocque oli pärit aristokraatikust perekonnast. Ta lõpetas 1924. aastal Gueris Morbihani departemangus asuva kõrgema sõjakooli École spéciale militaire de Saint-Cyr. Varsti pärast Prantsusmaa okupeerimist liitus ta juulis 1940 Londonis Vaba Prantsusmaaga. Ta sõdis Vaba Prantsusmaa vägedes Põhja-Aafrikas. Kasutas varjunime François Leclerc. Juunis 1943 määrati ta 2. Prantsuse soomusdiviisi komandöriks. Tema juhtimisel osales diviis augustis 1944 Pariisi ja novembris 1944 Strasbourgi vabastamisel. Veebruaris 1945 määrati ta 3. armeekorpuse juhatajaks. Augustis 1945 juhtis ta Prantsuse Kaug-Ida ekspeditsioonikorpust Saigonis. 2. septembril 1945 esindas ta Prantsusmaad Jaapani impeeriumi kapitulatsiooniakti allakirjutamisel.
Philippe Leclerc de Hauteclocque hukkus novembris 1947 lennukatastroofis Alžeerias. Talle korraldati riiklikud matused ja tema säilmed maeti Invaliidide Kodu krüpti. 1952. aastal anti talle postuumselt Prantsusmaa marssali auaste.
Auastmed.
Philippe Leclerc de Hauteclocque'i sõjaväelised auastmed: kapten (1931), major (31. juuli 1940), kolonel (kolonelleitnandi astet vahele jättes 25. november 1940), brigaadikindral (10. august 1941), diviisikindral (25. mai 1943), korpusekindral (25. mai 1945), armeekindral (14. juuli 1946) ja Prantsusmaa marssal (23. august 1952 postuumselt).
Elefsína

Elefsína (kreeka keeles Ελευσίνα, vanakreeka keeles Ἐλευσίς "Eleusis") on linn Kreekas Lääne-Atika piirkonnaüksuses.
Linn asub 21 kilomeetrit Ateenast loodes. Selle elanike arv on ligikaudu 25 000.
Linna seostatakse ajalooliselt viljakusjumalanna Demeteri ja Persephone teenimisega. Tütart otsides Eleusises peatunud viljakusjumalanna olevat linna õnnistanud ja on selle kaitsja.
Kultuuripealinn.
Elefsína oli Euroopa kultuuripealinn 2023.Tegu on väikseima linnaga, mis iial on seda tiitlit kandnud. Teised sama aasta kultuuripealinnad olid Rumeenia linn Timișoara ja Ungari linn Veszprém.
Apšeronsk

Apšeronsk on linn Venemaal Krasnodari krais. Asub Pšehha jõe ääres.
Apšeronsk on rajatud 1863. aastal kasakate staniitsana. Linnaõigused sai 1947. aastal.
Peamised tööstusharud on puidu- ja toiduainetetööstus.
Beloretšensk

Beloretšensk on linn Venemaal Krasnodari krais, Beloretšenski rajooni keskus. Asub Belaja jõe ääres.
Beloretšenski rajasid 1862. aastal kasakad Beloretšenskaja staniitsana. Linnaõigused ja praeguse nime sai asula 1958. aastal.
2010. aastal olid linna elanikest 84,14% venelased, 9,93 % armeenlased ja 1,36% ukrainlased.
BMW M60

BMW M60 on vabalthingav V8 bensiinimootor, mida toodeti aastatel 1992–1996 ning tegu oli üle 25 aasta esimese BMW poolt toodetava V8-mootoriga. 
M60 on kahe ülanukkvõlliga (DOCH) mootor ning klapiajamis on kasutusel kaherealine kett. Kaalu vähendamiseks on nii mootoriplokk kui ka plokikaaned valmistatud alumiiniumsulamist, klapikambrikaaned alumiiniumisulamist ning sisselaskekollektor plastikust. 
M60 silindriavad olid vooderdatud Nikasiliga – alumiiniumi, nikli ja räni sulamiga. See tekitas omajagu probleeme USAs, Inglismaal ja Lõuna-Ameerikas müüdud autodel, kus bensiin oli kõrge väävlisisaldusega ning väävliga reageerimisel vooderdus kulus, mistõttu mootor kaotas survet, samas Mandri-Euroopa jäi sellest suhteliselt mõjutamata. BMW vahetas kahjustatud mootorid garantii korras välja, Nikasili asemel hakati kasutama Alusili sulamit. Tänapäeval ei tohiks Nikasil enam probleemiks olla, kuna mõjutatud autodel on tavaliselt mootorid välja vahetatud ning ka USA-s ja Inglismaal kasutatakse nüüd väiksema väävlisisaldusega kütust. 
M60 mootorist tehti kaks versiooni: 3,0- ja 4,0-liitrine.
Lon Nol

Lon Nol (khmeeri keeles លន់ នល់, ka លន់ ណុល; 13. november 1913 – 17. november 1985) oli Kambodža poliitik ja sõjaväelane.
Lon Nol oli pärit khmeeri-hiina segaperekonnast. Ta lõpetas Saigonis prantsuskeelse lütseumi ja Kambodža Kuningliku Sõjaväeakadeemia. 1937. aastal astus ta Prantsuse koloniaaladministratsiooni teenistusse. 1946. aastal sai ta Krâchéhi provintsi kuberneriks. 1940. aastate lõpust alates osales ta poliitikas, toetades Kambodža iseseisvumist. 1952. asus ta Kambodža teenistusse, 1955. aastal sai ta armee staabiülemaks ja 1960. aastal ülemjuhatajaks.
Lon Nol korraldas 1970. aasta märtsis riigipöörde, kõrvaldades võimult Norodom Sihanouki.
Enne Phnom Penhi langemist Punaste khmeeride kätte põgenes Lon Nol 1975. aasta aprillis Indoneesia kaudu Ameerika Ühendriikidesse.
Biograafiad (Pu)

Biograafiad (Pu) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Pu".
Biograafiad (Su)

Biograafiad (Su) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Su".
Hageni mäed

Hageni mäed (saksa: "Hagengebirge") on Berchtesgadeni Alpide alammäestik. Need asuvad peamiselt Austria Salzburgi liidumaal, läänepoolne veerandik on Baieri Berchtesgadener Landi kreisis. Hageni järsud läänepoolsed küljed asuvad Baieris ja langevad 1700 m kõrgusele Berchtesgadener Königssee nõkku.
Mäestik hõlmab umbes 12×10 km suuruse ala. Selle kõrgeimad tipud asuvad servades, sisemised tipud on veidi madalamad. Kaks kõrgemat tippu on Großes Teufelshorn (2363 m) Röthist lõunas ja Kahlersberg (2350 m). Hageni mäed on ühendatud Steinernes Meeriga "Teufelshörneri" tippude kaudu ja Gölli massiiviga (Hoher Göll) Torrener Jochi kuru kaudu. Põhjas külgneb Hagen Bluntau oruga, idas moodustab Salzachi org sügavalt sisselõigatud piiri Tenneni mägedega. Lõunas, vastu Hochkönigi massiivi moodustab piiri Salzachi külgorg Blühnbachtal. U. 25 km² Hageni mägedest ja u. kümmekond tippu asuvad kõrgemal kui 2000 m, teised suured alad on veidi madalamad.
Gmundeni ringkond

Gmundeni ringkond (saksa keeles "Bezirk Gmunden", baieri keeles "Beziak Gmundn") on ringkond Austrias Ülem-Austria liidumaal. Ringkonna pindala on 1432,6 km² ja seal elab napilt üle 100 000 elaniku.
Vallad.
Ringkond jaguneb 20 omavalitsusüksuseks:
Heikki Suolahti

Heikki Theodor Suolahti (2. veebruar 1920 Helsingi – 27. detsember 1936 Helsingi) oli soome helilooja.
Heikki Suolahti alustas muusikaõpinguid 9-aastaselt. Õppis Arvo Laitineni käe all klaveri- ja orelimängu ning muusikateooriat. 
Heikki Suolahti suri väga noores eas, 16-aastaselt, ja tema eluajal tema loomingut avalikult ei esitatud. Tema üks tuntuim teos "Sinfonia Piccola" tuli esmaettekandele alles 1938. aasta veebruaris Tauno Hannikaineni juhitud mälestuskontserdil.
Ameerika Ühendriikides ilmus teos trükis 1959. aastal. Pärast seda on "Sinfonia Piccola" olnud mitmete orkestrite repertuaaris.
Thomas Jay Oord

Thomas Jay Oord (sündinud 1945) on USA kristlik teoloog.
Ta on Northwind Theological Seminary õppejõud, endine Loode Naatsaretslase Ülikooli professor. Ta on ka Naatsaretslase Kiriku ordineeritud vanem.
Gmunden

Gmunden on linn ("Stadtgemeinde") Ülem-Austria liidumaal, Gmundeni ringkonna halduskeskus.
Gmundeni pindala on 63,49 km² ja selle keskmine kõrgus on 425 m. See asub Trauni järve ja Trauni jõe ääres ning on ümbritsetud kõrgetest mägedest, sealhulgas Traunstein (1660 m), Erlakogel (1570 m), Wilder Kogel (2090 m) ja Höllengebirge.
Gmundeni vald koosneb viiest osast: Gmunden, Gmunden-Ort, Schlagen, Traundorf ja Unterm Stein.
Elanikkond.
2001. aasta seisuga oli Gmundenis 13 336 elanikku; ligikaudu 88,4% olid austerlased, 1,5% olid teistest Euroopa Liidu riikidest ja 10,2% olid muud välismaalased. Suuremad mitte-EL vähemused olid Bosnia ja Hertsegoviinast (3,6%) ja endisest Jugoslaavia Föderaalvabariigist (s.o praegustest Serbiast, Montenegrost, Kosovost; 2,7%), järgnesid türklased (1,2%) ja sakslased (1,1%).
Enamus (69,3%) on roomakatoliku usku. Evangeelsed moodustavad suurima vähemuse 7,3%, järgnevad muslimid 5,9% ja õigeusklikud 3,3%. Ligikaudu 10,3% on uskmatud.
Ajalugu.
Aastal 1000 eKr kaevandasid Illüürlased seal soola. Asula eksisteeris juba 5. sajandil. 1186. aastaks oli Gmunden müüridega ümbritsetud kindlustatud koht, kuigi kirik ehitati sinna alles umbes 1300. aastal. 1278. aastal sai Gmunden linnaks. 14. novembril 1626 alistati mässuliste talupoegade armee Gmundenis kindral Pappenheimi poolt, kellele Maximilian I oli andnud korralduse talupoegade mäss Ülem-Austrias maha suruda. Surnud talupoegadest mässulised maeti lähedalasuvasse Pinsdorfi, kus on siiani näha obeliski stiilis mälestusmärki, mida tuntakse nende auks Bauernhügelina.
Gmunden varustas 17. sajandil Austriat mereväe laevadega ja aitas Esimese maailmasõja haiglates haavatud sõdureid. Teise maailmasõja ajal asus seal SS-sünnituskodu, "et kindlustada rassiline puhtus" vastavalt natside rassiteooriatele.
Hilisematel aastatel külastati seda sageli tervise- ja suvekuurordina ning seal oli mitmesuguseid järve-, soolavee-, juurvilja- ja männikäbivanne, hüdropaatiline asutus, inhalatsioonikambrid, vadakukuur jne. See oli ka oluline soolatööstuse keskus Salzkammergutis.
Vaatamisväärsusi.
Gmundenis korraldatakse palju ekskursioone ja leidub selliseid huviväärsusi nagu Trauni juga, mis asub Gmundenist 16 km põhja pool, Orti loss ja keraamikatehas, mis toodab keraamikat kaubamärgiga Gmundner Keramik. Raekoda on ka populaarne turismisihtkoht.
Haridus.
Gmundenis on neli lasteaeda, neli algkooli ja kolm keskkooli. Keskkoolid on BG/BRG Gmunden, BRG Schloss Traunsee ja Gymnasium Ort.
Trauni järv

Trauni järv (saksa ja baieri keeles "Traunsee") on Trauni jõe järgi nimetatud järv Salzkammerguti piirkonnas Austrias. Järve läbib see sama jõgi, mis suubub Linzi äärelinnas paremalt Doonausse.
Järve idakaldal asub Traunsteini mägi (1691 m).
Esch-sur-Alzette

Esch-sur-Alzette on Luksemburgi suuruselt teine linn.
Leslie Laing

Leslie Alphonso Laing (19. veebruar 1925 – 7. veebruar 2021) oli Jamaica kergejõustiklane.
Helsingi olümpiamängudel 1952 võitis ta Jamaica võistkonna koosseisus Arthur Wint, Herbert McKenley ja George Rhoden 4×400 m teatejooksus kuldmedali. Jooksu aeg 3.03,9 oli uus maailmarekord.
Josip Belušić

Josip Belušić (12. märts 1847 Labini lähedal, Austria keisririik (praegune Horvaatia) – 8. jaanuar 1905 Trieste) oli Horvaatia leiutaja.
Ta on tuntud spidomeetri leiutamise poolest.
Ta sündis Labini lähedal Županićis. Ta õppis Viinis. Belušić oli Koperi ja Trieste professor. Ta patenteeris oma spidomeetri 1888. aastal ja esitles seda 1889. aasta Pariisi maailmanäitus.
Karim Rekik

Karim Rekik (sündinud 2. detsembril 1994 Haagis) on Hollandi jalgpallur, kes mängib keskkaitsjana Hispaania kõrgliiga klubis Sevilla.
Aastatel 2002–2011 kuulus Feyenoordi noorteakadeemiasse. Seejärel liitus ta Manchester Cityga. Manchester City meeskonnas debüteeris ta 21. septembril 2011 liigakarikamängus Birmingham City vastu. Inglismaa kõrgliigas tegi ta Manchester City meeskonnas debüüdi 22. detsembril 2012 mängus Readingi vastu. Hooaja 2011–12 teises pooles mängis ta lühikest aega laenul Inglismaa esiliiga klubis Portsmouth ja hooaja 2012–13 teises pooles Blackburn Roversis.
2013. aasta juulis läks ta Manchester Cityst laenule Hollandi kõrgliiga klubisse PSV Eindhoven. Ta kindlustas hooajal 2013–14 endale koha klubi põhikoosseisus ning tuli järgmisel hooajal klubiga Hollandi meistriks.
2015. aasta juunis siirdus ta Prantsusmaa kõrgliiga klubisse Marseille Olympique. Aastatel 2017–2020 mängis Rekik Saksamaa kõrgliigas Hertha BSC ridades.
2020. aasta oktoobris sõlmis ta lepingu Sevillaga.
2011. aastal tuli Rekik Hollandi kuni 17-aastaste koondisega omavanuste Euroopa meistriks. Hollandi jalgpallikoondises tegi ta debüüdi 6. märtsil 2014 sõprusmängus Prantsusmaa vastu.
Tema isa on Tuneesia päritolu ja ema hollandlanna.
Jonas Hofmann

Jonas Hofmann (sündinud 14. juulil 1992 Heidelbergis) on Saksamaa jalgpallur, kes mängib poolkaitsjana Saksamaa kõrgliigaklubis Leverkuseni Bayer ja Saksamaa jalgpallikoondises.
Ta alustas klubikarjääri TSG 1899 Hoffenheimis, mille noorteakadeemiaga liitus ta 2011. aastal. Klubi põhimeeskonda ta ei pääsenud, kuid mängis 2011. aastal klubi reservmeeskonnas Saksamaa tugevuselt kolmandas liigas.
2011. aastal liitus ta Dortmundi Borussiaga. Ta mängis alguses põhiliselt klubi reservmeeskonnas Saksamaa tugevuselt neljandas ja kolmandas liigas. Dortmundi Borussia põhimeeskonnas debüteeris ta 16. detsembril 2012 mängus Hoffenheimi vastu. Esimese värava Saksamaa kõrgliigas lõi ta 18. augustil 2013 mängus Eintracht Braunschweigi vastu. Hooajal 2014–15 mängis ta laenul Mainzis.
2016. aasta jaanuaris sõlmis Hofmann lepingu Mönchengladbachi Borussiaga.
2023. aasta juulis sõlmis ta nelja-aastase lepingu Leverkuseni Bayeriga.
Saksamaa jalgpallikoondises tegi Hofmann debüüdi 7. oktoobril 2020 sõprusmängus Türgi vastu. Koondisekarjääri esimese värava lõi ta 5. septembril 2021 MM-i valikmängus Armeenia vastu.
Thiago Mendes

Thiago Henrique Mendes Ribeiro (sündinud 15. märtsil 1992 São Luísis) on Brasiilia jalgpallur, kes mängib kaitsva poolkaitsja või keskkaitsjana Katari kõrgliigaklubis Al-Rayyan.
Ta alustas klubikarjääri Brasiilia klubis Goiás, mille põhimeeskonnas debüteeris ta 2011. aastal Brasiilia esiliigas. Aastatel 2013–2014 mängis ta klubiga Brasiilia kõrgliigas.
Aastatel 2015–2017 mängis ta Brasiilia kõrgliigas São Paulo ridades.
2017. aasta juulis sõlmis ta viieaastase lepingu Prantsusmaa kõrgliigaklubiga Lille. 2019. aasta juuli siirdus ta Prantsusmaa kõrgliigaklubisse Lyoni Olympique.
2023. aasta juulis sõlmis ta kaheaastase lepingu Al-Rayyaniga.
Marek Suchý

Marek Suchý (sündinud 29. märtsil 1988 Prahas) on Tšehhi jalgpallur, kes mängib keskkaitsjana Saksamaa kõrgliiga klubis FC Augsburg ja Tšehhi jalgpallikoondises.
Ta alustas klubikarjääri Praha Slavias, mille noorteakaadeemiaga liitus ta 1993. aastal. Klubi põhimeeskonnas debüteeris ta 2005. aastal. Hooaegadel 2007–08 ja 2008–09 tuli ta Slaviaga Tšehhi meistriks.
2009. aasta novembris läks ta Slaviast laenule Venemaa kõrgliiga klubisse Moskva Spartak, kellega sõlmis järgmisel aasta püsiva lepingu.
2014. aasta jaanuaris siirdus Suchý Spartakist laenule Šveitsi kõrgliiga klubisse FC Basel. Hooaja 2013–14 lõpus sõlmis ta Baseliga püsiva lepingu. Baseliga tuli Suchý neli korda Šveitsi meistriks.
2019. aasta juulis sõlmis ta kaheaastase lepingu Augsburgiga.
2007. aastal saavutas ta Tšehhi kuni 17-aastaste koondisega noorte maailmameistrivõistlustel teise koha. Tšehhi jalgpallikoondises debüteeris ta 2010. aastal. Koondisekarjääri esimese värava lõi ta 5. juunil 2016 sõprusmängus Lõuna-Korea vastu. Ta on kuulunud Tšehhi koondisse 2012. ja 2016. aasta Euroopa meistrivõistlustel.
Saavutused.
Basel
Eesti Noortekirjanduse Ühing

Eesti Noortekirjanduse Ühing (lühendatult ENÜ) on Eesti kirjanikke, õpetajaid, raamatukoguhoidjaid ja kõiki teisi noortekirjanduse huvilisi koondav organisatsioon.
ENÜ asutati 12. detsembril 2020. aastal. ENÜ asutajad on: kirjanikud Ene Sepp, Lille Roomets, Heli Künnapas, Tuuli Tolmov ja Tallinna Keskraamatukogu noorteteeninduse peaspetsialist Mirjam Kaun.
Ühing ootab liituma kirjanikke, noori, õpetajaid, raamatukoguhoidjaid ja kõiki teisi noortekirjanduse huvilisi üle Eesti.
Počitelj

Počitelj on küla Bosnia ja Hertsegoviinas Hertsegoviina-Neretva kantonis. Küla asub Čapljina linna külje all Neretva jõe vasakul kaldal Mostar-Metkovići maantee ääres.
Küla ajalooline keskus on ümbritsetud müüriga.
Steineri teoreem

Steineri teoreem on klassikalises mehaanikas valem tahke keha inertsimomendi arvutamiseks pöörlemistelje suhtes, mis on paralleelne keha massikeset läbiva teljega:
 formula_1,
kus
 formula_2 on otsitav inertsimoment;
 formula_3 on teada olev inertsimoment keha massikeset läbiva telje suhtes;
 formula_4 on keha mass;
 formula_5 on telgede vahekaugus.
Steineri teoreemi rööpnimetusena on kasutusel Steineri lause: 
Keha inertsimoment mingi telje suhtes võrdub summaga, milles esimene liidetav on inertsimoment antud teljega paralleelse ja massikeset läbiva telje suhtes ning teine liidetav võrdub keha massi ja telgedevahelise kauguse ruudu korrutisega.
Steiner teoreem määrab niisiis kindlaks, kuidas muutub keha inertsimoment sõltuvalt sellest, kui kaugel on tema massikese (praktiliselt ka raskuskese) pöörlemisteljest.
Teoreemi tõestas Šveitsi matemaatik Jakob Steiner (1796–1863), tuginedes Hollandi matemaatiku Christiaan Huygensi (1629–1695) töödele.
Gibbsi-Helmholtzi võrrand

Gibbsi-Helmholtzi seadus kirjeldab termodünaamikas energia formula_1 ja entalpia formula_2 vahelist seost sõltuvalt temperatuurist formula_3:
formula_4.
Sümbol formula_5 tähistab osatuletist temperatuuri järgi ja formula_6 tähendab, et suuruste muutus toimub püsival rõhul formula_7.
Mõnedes allikates nimetatakse Gibbsi-Helmholtzi võrrandiks ka valemit 
formula_8.
See on tegelikult Legendre’i transformatsioon ning seostab Gibbsi energia, entalpia, temperatuuri ja entroopia formula_9. Sisult on see identne eelmise võrrandiga, sest on saadud diferentsiaalarvutuse teisenduste teel. Sel valemikujul on tähtis koht keemilise tasakaalu käsitluses, sest võimaldab otseselt võrrelda entroopia ja entalpia mõju Gibbsi energiale ja hinnata, kumb neist on „termodünaamiliselt“ eelistatud.
Seadus on nimetatud USA füüsiku Josiah Willard Gibbsi ning saksa füsioloogi ja füüsiku Hermann von Helmholtzi järgi.
Ostwaldi lahjendusseadus

Ostwaldi lahjendusseadus väljendab nõrkade lahuste dissotsiatsiooniastme ehk dissotsiatsioonimäära sõltuvust lahuse kontsentratsioonist. Nende suuruste vaheline seos avaldub dissotsiatsioonikonstandi kaudu järgmisel kujul: 
formula_1,
kus
formula_2 on dissotsiatsioonikonstant ehk elektrolüütilise dissotsiatsiooni tasakaalukonstant;
formula_3 on dissotsiatsiooniaste, mis näitab ioonideks dissotsieerunud molekulide ja lahustunud molekulide koguarvu suhet;
formula_4 on lahuse kontsentratsioon.
Lahja lahuse korral on formula_3 väga väike, nii et formula_6 ja seega formula_7.
Siit järeldub, et kui lahust lahjendada (vee lisamisega kontsentratsiooni formula_4 vähendada), siis dissotsiatsiooniaste formula_3 suureneb. 
Wilhelm Ostwald tuletas lahjendusseaduse 1888. aastal ja see leidis katsetega kinnitust. Seadusel oli oluline osa elektrolüütilise dissotsiatsiooni teooria loomisel.
Moika

Moika (vene keeles Мойка) on väike kanaldatud jõgi, mis kooldub ümber Peterburi siselinna keskuse. Jõgi, mida ületab 15 silda, algab Fontankast ja lõppeb Neevas. Algselt Mja (Мья) nime kandnud jõgi on nime saanud isuri sõnast, mis tähendas läga või muda. Selle pikkus on ligikaudu viis kilomeetrit ja laius enam-vähem 40 meetrit.
Erik Linnaks

Erik Linnaks (27. oktoober 1926 Tallinn – 30. juuni 2001 Tallinn) oli eesti majandusteadlane.
Haridus.
Ta lõpetas Pikavere Algkooli 1938; Tallinna I Poeglaste Progümnaasiumi 1942, Tallinna Poeglaste Kommertsgümnaasiumi (Majandustehnikum) 1945, TPI majandusteaduskonna kaubanduse ökonoomika erialal 1950; Eesti NSV TA Majanduse Instituudi aspirant tööstusökonoomika alal 1959–1962. Ta oli majandusteaduste kandidaat 1962 (Moskva Rahvamajanduse Instituut); vanemteadur 1964; dotsent 1966; majandusteaduste doktor 1975 (Eesti NSV TA Majanduse Instituut, kinnitus 1976); professor 1977. 
Töökäik.
Tallinna Polütehnilises Instituudis õppimise ajal oli Eesti NSV Statistika Keskvalitsuse Õppekombinaadis majandusainete õpetaja 1948–1958, direktori asetäitja 1956–1958; Üleliidulise Kaugõppe Finantsinstituudi Tallinna filiaali õppejõud (kohakaaslus) 1956–1960; Eesti NSV TA Majanduse Instituudi nooremteadur 1961/1962; Elektrotehnika Teadusliku Uurimise Instituudi ökonoomikaosakonna matemaatiliste planeerimismeetodite sektori juhataja 1962–1965, vanemteadur 1964. Tallinna Tehnikaülikoolis 1965–2001: statistika ja raamatupidamise kateedri vanemõpetaja, dotsent 1966–1975; raamatupidamise kateedri dotsent 1975–1976, professor 1976–1991; majandusarvestuse instituudi emeriitprofessor 1992–2001. 
Teadustöö.
Ökonomeetria, majandusarvestus. Avaldas üle 80 publikatsiooni, sh 20 raamatut, õppemetoodilisi töid ning artikleid "Eesti nõukogude entsüklopeedias" ja "Eesti entsüklopeedias". Tema juhendamisel on kaitstud 4 kandidaadiväitekirja. 
Teaduskorralduslik tegevus.
Tegi koostööd NSV Liidu TA ja NSV Liidu Plaanikomitee tootlike jõudude arendamise nõukoguga; juhendas 1954. aastast raamatupidamisearvestuse korraldamist ligi 30 tööstusettevõttes (nt Kiviõli Keemiakombinaat, Eesti Põlevkivikaevandused, Järvakandi tehased, Tartu Masinatehas jt) ja raamatupidamismeetodite juurutamist tööstusettevõtetes; oli rahvamajanduse maatriksbilansi uurimissuuna teaduslik juhendaja; 1963 valmis tema juhendamisel esimene aruandeline maatriksbilanss ja 1970. aastail viidi tema juhendamisel lõpule plaanilise maatriksbilansi koostamine.
Oli NSV Liidu Kõrg- ja Keskerihariduse Ministeeriumi raamatupidamise metoodikakomisjoni ja Eesti NSV Statistika Keskvalitsuse ekspertiisinõukogu liige; Eesti NSV Rahandusministeeriumi arvestuse ja analüüsi metoodikanõukogu esimees 1976–1989; Eesti NSV TA Majanduse Instituudi väitekirjade kaitsmisnõukogu liige; Eesti Vabariigi Raamatupidamise Toimkonna liige 1991–2000; osales Eesti taasiseseisvumisaastail uute õigusaktide väljatöötamisel ning raamatupidamise ümberkorraldamisel. Oli õppejõud Eesti Majandusjuhtide Instituudis ja hinnatud lektor finantsistide täienduskoolitustel.
Raani järv

Raani järv on paisjärv Sakala kõrgustikul, Viljandi maakonnas Viljandi vallas Kingu külas. Järve pindala on 0,8 ha.